નવી દિલ્હીઃ સમાજવાદી પાર્ટીમાં છેલ્લા કેટલાક સમયથી ઊભા થયેલા આંતરિક કલહ વચ્ચે નવી દિલ્હી આવેલા શિવપાલ યાદવે જણાવ્યું હતું કે હાલમાં સમાજવાદી પાર્ટીમાં જે પ્રકારની સ્થિતિ ઊભી થઈ છે તેને જોતાં આગામી ચૂંટણી પહેલાં પાર્ટી તરફથી સમાન વિચારધારા વાળી પાર્ટીઓને સાથે રાખી બિહારની જેમ મહાગઠબંધનની રચના કરવામાં આવે તેવી સંભાવના વધુ જણાઈ રહી છે. ત્યારે બીજી તરફ આઝમ ખાને જણાવ્યું હતુ કે સપામાં જે પ્રકારે ધમસાણ મચ્યું છે તેને જોતાં મુસ્લિમો દ્વિધામાં છે કે તેમણે કોની તરફ રહેવું. આવી સ્થિતિમાં ભાજપે પણ સર્જિકલ સ્ટ્રાઈકનો લાભ ઉઠાવવા અલગ પ્રકારે જ રણનીતિ ઘડવાની તૈયારી આરંભી દીધી છે.